ddrg/super_eurlex huggingface dataset:
Euroopa Liidu Teataja L 189 , 30/07/1996 Lk 0079 - 0079



Komisjoni määrus (EÜ) nr 1505/96, 29. juuli 1996, millega muudetakse määrust (EÜ) 1484/95, millega sätestatakse täiendavate imporditollimaksude süsteemi üksikasjalikud rakenduseeskirjad ja määratakse kindlaks kodulinnuliha- ja munasektori ning ovoalbumiini kohta täiendavad imporditollimaksud EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, [1] viimati muudetud määrusega (EÜ) nr 2916/95, [2] eriti selle artikli 5 lõiget 4, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [3] viimati muudetud määrusega (EÜ) nr 2916/95, eriti selle artikli 5 lõiget 4, võttes arvesse nõukogu 29. oktoobri 1975. aasta määrust (EMÜ) nr 2783/75 ovoalbumiini ja laktalbumiini ühise kaubandussüsteemi kohta, [4] viimati muudetud määrusega (EÜ) nr 2916/95, eriti selle artikli 3 lõiget 4, ning arvestades, et: komisjoni määrusega (EÜ) nr 1484/96 [5] (viimati muudetud määrusega (EÜ) nr 1385/96 [6]) kehtestatakse täiendavate imporditollimaksude süsteemi üksikasjalikud rakenduseeskirjad ja määratakse kindlaks täiendavad imporditollimaksud kodulinnuliha- ja munasektoris ning ovoalbumiini puhul; komisjoni määrusega (EÜ) nr 1251/96 [7] on avatud teatavate kodulinnulihasektori toodete uued tariifikvoodid Maailma Kaubandusorganisatsiooni raames; kõnealuste tariifikvootide piires imporditavate toodetele ei või kehtestada täiendavaid tollimakse; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1484/95 artikkel 6 asendatakse järgmisega: "Artikkel 6 I lisas sätestatud täiendavaid tollimakse ei kohaldata komisjoni määrustega (EÜ) nr 1431/94, [8] (EÜ) nr 1474/95 [9] ja (EÜ) nr 1251/96 [10] hõlmatud impordi suhtes." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. juulist 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. juuli 1996 Komisjoni nimel komisjoni liige Franz Fischler [1] EÜT L 282, 1.11.1975, lk 49. [2] EÜT L 305, 19.12.1995, lk 49. [3] EÜT L 282, 1.11.1975, lk 77. [4] EÜT L 282, 1.11.1975, lk 104. [5] EÜT L 145, 29.6.1995, lk 47. [6] EÜT L 179, 18.7.1996, lk 29. [7] EÜT L 161, 29.6.1996, lk 136. [8] EÜT L 156, 23.6.1994, lk 9. [9] EÜT L 145, 29.6.1995, lk 19. [10] EÜT L 161, 29.6.1996, lk 136. --------------------------------------------------
Euroopa Liidu Teataja L 048 , 27/02/1996 Lk 0008 - 0008



Komisjoni määrus (EÜ) nr 341/96, 26. veebruar 1996, millega muudetakse määrust (EÜ) nr 1429/95 seoses litsentsitaotluste üksikasjalike eeskirjadega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. veebruari 1986. aasta määrust (EMÜ) nr 426/86 puu- ja köögiviljatooteturu ühise korralduse kohta, [1] viimati muudetud komisjoni määrusega (EÜ) nr 2314/95, [2] eriti selle artikli 13 lõiget 8, ning arvestades, et: selleks et vältida komisjoni 23. juuni 1995. aasta määruse (EÜ) nr 1429/95 (millega kehtestatakse rakenduseeskirjad puu- ja köögiviljatoodete ekspordi toetamiseks, välja arvatud lisatud suhkru eest antavad toetused) [3] artiklis 3 osutatud litsentsi saamiseks liialdatud andmetega taotluste esitamist, tuleks iga toote puhul piirata üldkogust, mille kohta võib ettevõtjalt taotluse vastu võtta; käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1429/95 muudetakse järgmiselt. 1. Artikli 3 lõppu lisatakse lõige 4: "4. Ühelgi taotluste esitamise päeval ei või ettevõtja esitada litsentsitaotlust tootekoguse kohta, mis ületab asjaomase jaotusperioodi jooksul selle toote jaoks kehtestatud kogust. Kui jaotusperioodi jooksul suurendatakse kindlaksmääratud kogust, ei või hilisemad taotlused hõlmata kogust, mis ületab enne ja pärast suurendamist kehtestatud koguste vahe. Liikmesriigid lükkavad tagasi kõik taotlused, mis esitamise päeval ei vasta eespool nimetatud sätetele." 2. Artikli 6 esimene taane asendatakse järgmisega: "— kogused, mille kohta on esitatud taotlus litsentsi saamiseks, välja arvatud artikli 3 lõike 4 alusel tagasilükatud taotlustega hõlmatud kogused, või mille kohta ei ole taotlust esitatud,". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. veebruar 1996 Komisjoni nimel komisjoni liige Franz Fischler [1] EÜT L 49, 27.2.1986, lk 1. [2] EÜT L 233, 30.9.1995, lk 69. [3] EÜT L 141, 24.6.1995, lk 28. --------------------------------------------------
Euroopa Liidu Teataja L 054 , 05/03/1996 Lk 0022 - 0023



Komisjoni määrus (EÜ) nr 396/96, 4. märts 1996, millega muudetakse määrust (EÜ) nr 2019/94 maisitärklise tootmisjääkide impordi kohta Ameerika Ühendriikidest EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1863/95, [2] eriti selle artikli 9 lõiget 2, ning arvestades, et: komisjoni 26. veebruari 1996. aasta määrusega (EÜ) nr 344/96, millega muudetakse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [3] lisatakse peatükki 23 täiendav märkus teatavate ühendusse imporditavate ja tollimaksust vabastatavate segude kohta; rubriigis 2309 on selleks loodud eraldi alamrubriik; komisjoni määrusega (EÜ) nr 2019/94 [4] sätestatakse erieeskirjad, mille eesmärk on tagada, et imporditav toode vastab kokkulepitud tollikoodile; kõnealune toode kuulub nüüd määrusega (EÜ) nr 344/96 kehtestatud uue alamrubriigi alla; seetõttu oleks vaja muuta määrust (EÜ) nr 2019/94; kõnealune muudatus ei tohi toote kirjelduse osas mõjutada selliste litsentside üldist kehtivust, mis on välja antud enne käesoleva määruse jõustumist; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2019/94 muudetakse järgmiselt: 1. artikli 1 lõikes 1 ja artiklis 2 esitatud CN-kood 23031019 asendatakse koodiga 23099020; 2. lisas asendatakse USA tööstuse väljaantud vastavussertifikaat käesoleva määruse lisas esitatud dokumendiga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 8. septembrist 1994. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. märts 1996 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 179, 29.7.1995, lk 1. [3] EÜT L 49, 28.2.1996, lk 1. [4] EÜT L 203, 6.8.1994, lk 5. -------------------------------------------------- LISA +++++ TIFF +++++ --------------------------------------------------
Euroopa Liidu Teataja L 111 , 04/05/1996 Lk 0001 - 0002



Nõukogu määrus (EÜ) nr 818/96, 29. aprill 1996, millega muudetakse määrust (EMÜ) nr 1907/90 munade teatavate turustusnormide kohta EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, [1] eriti selle artikli 2 lõiget 2, võttes arvesse komisjoni ettepanekut ning arvestades, et: määruses (EMÜ) nr 1907/90 [2] sätestatakse munade teatavad turustusnormid; määrust (EMÜ) nr 1907/90 ei kohaldata teatavates Soome piirkondades otsemüügi suhtes tootjatelt jaemüüjatele munade turustamise eripära tõttu nende piirkondades; Soome vähem kõrvaliste piirkondade pakkimiskeskuste arvu suurenemise tulemusena paranenud turutingimusi arvesse võttes tuleks muuta kõnealuste piirkondade loetelu; kõnealuse loetelu edasiste lühendamiste hõlbustamiseks tuleks need vastu võtta vastavalt määruse (EMÜ) nr 2771/75 artiklile 17, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1907/90 muudetakse järgmiselt. 1. Artikli 2 lõikele 3 lisatakse järgmine lõik: "II lisas esitatud Soome piirkondade loetelu võib lühendada määruse (EMÜ) nr 2771/75 artiklis 17 sätestatud korras." 2. II lisa asendatakse käesoleva määruse lisas esitatud II lisa tekstiga. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 29. aprill 1996 Nõukogu nimel eesistuja W. Luchetti [1] EÜT L 282, 1.11.1975, lk 49. Määrust on viimati muudetud määrusega (EÜ) nr 2916/95 (EÜT L 305, 19.12.1995, lk 49). [2] EÜT L 173, 6.7.1990, lk 5. Määrust on viimati muudetud määrusega (EÜ) nr 3117/94 (EÜT L 330, 21.12.1994, lk 4). -------------------------------------------------- LISA " II LISA Artikli 2 lõikes 3 osutatud Soome piirkonnad Järgmised läänid: - Lapi, - Oulu, - Põhja-Karjala, - Kuopio. Ahvenamaa saared. " --------------------------------------------------
Euroopa Liidu Teataja L 262 , 16/10/1996 Lk 0002 - 0002



Komisjoni määrus (EÜ) nr 1974/96, 15. oktoober 1996, millega muudetakse määrust (EÜ) nr 716/96 veiselihaturu erakorraliste toetusmeetmete kasutuselevõtu kohta Ühendkuningriigis EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EÜ) nr 1588/96, [2] eriti selle artiklit 23, ning arvestades, et: komisjoni määrusega (EÜ) nr 716/96 [3] (viimati muudetud määrusega (EÜ) nr 1846/96 [4]) sätestatakse veiselihaturu erakorralised toetusmeetmed Ühendkuningriigis ja nähakse eelkõige ette, et tootjatele makstakse kõnealuses määruses sätestatud kava alusel tapetavate loomade puhul 1 eküü eluskaalu kilogrammi eest; Ühendkuningriigi turuhindade hiljutist arengut silmas pidades on asjakohane kõnealust summat kohandada; sellest tulenevalt tuleks samuti kohandada eküüdes väljendatud ühenduse toetust; kõnealuse määrusega nähakse ette, et selle määruse sätete kohaselt tapetud loomade pead, siseorganid ja rümbad tuleb märgistada kustumatu värviga ning vedada pitseeritud konteineris tunnustatud põletus- või jäätmetehastesse töötlemiseks ja hävitamiseks; pärast Ühendkuningriigi asutuste poolset vajalikku kontrolli peaks kõnealustel asutustel olema lubatud kasutada enne tapetud loomade hävitamist piiratud hulka loomi uurimis- või õppe-eesmärgil; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 716/96 muudetakse järgmiselt. 1. Artiklile 1 lisatakse lõige 6: "6. Olenemata lõikest 1 ning pärast vajalikku kontrolli lubatakse Ühendkuningriigi pädeval asutusel enne tapetud loomade töötlemist ja hävitamist kasutada piiratud hulka loomi uurimis- või õppe-eesmärgil."; 2. Artikli 2 lõikes 1 asendatakse sõnad "1 eküü" sõnadega "0,9 eküüd" ning sõnad "392 eküüd" sõnadega "353 eküüd". 3. Artikli 2 lõikes 2 asendatakse sõnad "1 eküü" sõnadega "0,9 eküüd". Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates selle avaldamisele järgnevast esimesest esmaspäevast ostetud loomade suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. oktoober 1996 Komisjoni nimel komisjoni liige Franz Fischler [1] EÜT L 148, 28.6.1968, lk 24. [2] EÜT L 206, 16.8.1996, lk 23. [3] EÜT L 99, 20.4.1996, lk 14. [4] EÜT L 245, 26.9.1996, lk 9. --------------------------------------------------
Euroopa Liidu Teataja L 316 , 05/12/1996 Lk 0011 - 0012



Komisjoni määrus (EÜ) nr 2325/96, 4. detsember 1996, millega seoses teatavate piimatoodete koondnomenklatuuri muudatustega muudetakse määrusi (EÜ) nr 1598/95 ja (EÜ) nr 1600/95 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud komisjoni määrusega (EÜ) nr 1587/95, [2] eriti selle artikli 13 lõiget 3, artikli 15 lõiget 4 ja artikli 16 lõikeid 1 ja 4, ning arvestades, et: komisjoni 9. septembri 1996. aasta määruses (EÜ) nr 1734/96, millega muudetakse nõukogu määruse (EMÜ) nr 2658/87 I lisa tariifi- ja statistikanomenklatuuri ja ühise tollitariifistiku kohta, [3] sätestatakse teatavate piimatoodete osas muudatused, mis jõustuvad alates 1. jaanuarist 1997; seetõttu tuleks muuta järgmisi määrusi, mida mõjutavad koondnomenklatuuri nimetatud alamrubriikide muudatused: - komisjoni 30. juuni 1995. aasta määrus (EÜ) nr 1598/95, milles sätestatakse täiendavate imporditollimaksude korra üksikasjalikud rakenduseeskirjad piima- ja piimatootesektoris, [4] viimati muudetud määrusega (EÜ) nr 1756/96 [5]; - komisjoni 30. juuni 1995. aasta määrus (EÜ) nr 1600/95, milles sätestatakse piima ja piimatoodete impordi korra üksikasjalikud rakenduseeskirjad ja kehtestatakse tariifikvoodid, [6] viimati muudetud määrusega (EÜ) nr 1170/96 [7]; käesolevas määruses sätestatud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1598/95 lisa muudetakse järgmiselt: - CN-koodid 04069007, 04069008 ja 04069009 asendatakse vastavalt CN-koodidega 04069013, 04069015 ja 04069017, - CN-koodid 04069012, 04069014 ja 04069016 ja nendega seotud teave jäetakse välja. Artikkel 2 Määrust (EÜ) nr 1600/95 muudetakse järgmiselt: - II lisas: - järjenumbri 40 all asendatakse CN-koodid 04069007 ja 04069012 CN-koodiga 04069013, - järjenumbri 41 all asendatakse CN-koodid 04069008 ja 04069014 CN-koodiga 04069015, - järjenumbri 47 all asendatakse CN-koodid 04069009 ja 04069016 CN-koodiga 04069017; - IV lisas järjenumbri 4 all asendatakse CN-koodid ex04069007, ex04069008 ja ex04069009 vastavalt CN-koodidega ex04069013, ex04069015 ja ex04069017, - VI lisas punkti B all asendatakse CN-koodid ex04069007, ex04069008 ja ex04069009 vastavalt CN-koodidega ex04069013, ex04069015 ja ex04069017, - VII lisas Šveitsi kohta käivas tabeli osas asendatakse CN-koodid ex04069007, ex04069008 ja ex04069009 vastavalt CN-koodidega ex04069013, ex04069015 ja ex04069017. Artikkel 3 Käesolev määrus jõustub 1. jaanuaril 1997. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. detsember 1996 Komisjoni nimel komisjoni liige Franz Fischler [1] EÜT L 206, 16.8.1996, lk 21. [2] EÜT L 148, 28.6.1968, lk 13. [3] EÜT L 238, 19.9.1996, lk 1. [4] EÜT L 230, 11.9.1996, lk 6. [5] EÜT L 151, 1.7.1995, lk 1. [6] EÜT L 155, 28.6.1996, lk 10. [7] EÜT L 151, 1.7.1995, lk 12. --------------------------------------------------
Euroopa Liidu Teataja L 134 , 05/06/1996 Lk 0009 - 0009



Komisjoni määrus (EÜ) nr 1000/96, 4. juuni 1996, millega muudetakse määrust (EMÜ) nr 1538/91, millega kehtestatakse nõukogu määruse (EMÜ) nr 1906/90 (teatavate kodulinnuliha turustusnormide kohta) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 1906/90 teatavate kodulinnuliha turustusnormide kohta, [1] viimati muudetud määrusega (EÜ) nr 3204/93, [2] eriti selle artiklit 9, ning arvestades, et: komisjoni määrusega (EMÜ) nr 1538/91, [3] viimati muudetud määrusega (EÜ) nr 205/96, [4] kehtestatakse kodulinnuliha turustusnormide rakendamise üksikasjalikud eeskirjad; saadud kogemusi silmas pidades tuleks parandada kohikuke määratlust ja sellega seotud kriteeriume määruse (EMÜ) nr 1538/91 IV lisas; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1538/91 muudetakse järgmiselt. 1. Artikli 1 lõike 1 punkti a kolmas taane asendatakse järgmisega: "— kohikukk: isaslind, kes on enne suguküpsust kirurgiliselt kastreeritud ning kelle tapavanus on vähemalt 140 päeva; pärast kastreerimist tuleb kohikukki nuumata vähemalt 77 päeva." 2. IV lisa muudetakse järgmiselt: - punkti c teise taande teine taane asendatakse järgmisega: - "— 2 m2 pardi või kohikuke kohta," - punkti d viimase taande teine taane asendatakse järgmisega: - "— kohikukkede puhul: 4 nädalat." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. juuni 1996 Komisjoni nimel komisjoni liige Franz Fischler [1] EÜT L 173, 6.7.1990, lk 1. [2] EÜT L 289, 24.11.1993, lk 3. [3] EÜT L 143, 7.6.1991, lk 11. [4] EÜT L 27, 3.2.1996, lk 6. --------------------------------------------------
Euroopa Liidu Teataja L 311 , 30/11/1996 Lk 0047 - 0047



Komisjoni määrus (EÜ) nr 2304/96, 29. november 1996, millega muudetakse määrust (EMÜ) nr 2273/93, millega määratakse kindlaks teravilja sekkumiskeskused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 923/96, [2] eriti selle artiklit 5, ning arvestades, et: sekkumiskeskused on loetletud komisjoni määruse (EMÜ) nr 2273/93 [3] (viimati muudetud määrusega (EÜ) nr 2627/95 [4]) lisas; Soome on palunud teha kõnealusesse lisasse muudatusi; see taotlus tuleks rahuldada; Soomes alustatakse sekkumisega 1. novembril; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2273/93 lisa teksti pealkirja "SUOMI" all parandatakse järgmiselt: - sõna "Naantali" asendatakse sõnaga "Turku", - sõna "Koria" asendatakse sõnaga "Koria-Kouvola". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. novembrist 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. november 1996 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 126, 24.5.1996, lk 37. [3] EÜT L 207, 18.8.1993, lk 1. [4] EÜT L 269, 11.11.1995, lk 7. --------------------------------------------------
Euroopa Liidu Teataja L 065 , 15/03/1996 Lk 0005 - 0005



Komisjoni määrus (EÜ) nr 465/96, 14. märts 1996, millega muudetakse määrust (EÜ) nr 2898/95 banaanide kvaliteedistandardite järgimise kontrolli kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, [1] viimati muudetud määrusega (EÜ) nr 3290/94, [2] eriti selle artiklit 4, ning arvestades, et: komisjoni määrusega (EÜ) nr 2898/95 [3] nähakse ette, et komisjoni määrusega (EÜ) nr 2257/94 [4] kehtestatud eeskirjad banaanide kvaliteedistandardite järgimise kontrolli kohta peavad jõustuma 1. aprillil 1996; kõnealune jõustumise tähtaeg tuleks edasi lükata, et hõlbustada kontrolliprotseduuride rakendamist ja viia lõpule teabe levitamine kaubandusringkondades; käesoleva määrusega ettenähtud meetmed on kooskõlas banaanituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2898/95 artiklis 9 asendatakse kuupäev 1. aprill 1996 kuupäevaga 1. juuli 1996. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. märts 1996 Komisjoni nimel komisjoni liige Franz Fischler [1] EÜT L 47, 25.2.1993, lk 1. [2] EÜT L 349, 31.12.1994, lk 105. [3] EÜT L 304, 16.12.1995, lk 17. [4] EÜT L 245, 20.9.1994, lk 6. --------------------------------------------------
Euroopa Liidu Teataja L 206 , 16/08/1996 Lk 0038 - 0038



Nõukogu määrus (EÜ) nr 1596/96, 30. juuli 1996, millega muudetakse määrust (EMÜ) nr 2392/86 ühenduse viinamarjaistandusregistri sisseseadmise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 16. märtsi 1987. aasta määrust (EMÜ) nr 822/87 veinituru ühiskorralduse kohta, [1] eriti selle artiklit 80, võttes arvesse komisjoni ettepanekut [2] ning arvestades, et: määruses (EMÜ) nr 2392/86 [3] sätestatud meetmed peavad olema niivõrd paindlikud, et neid oleks võimalik kohandada veinituru ühiskorralduse arengule; mõnedes liikmesriikides viinamarjaistandusregistri sisseseadmisel ettetulnud tehniliste probleemide tõttu on määruse (EMÜ) nr 2392/86 artikli 4 lõikes 4 sätestatud tähtaegu vaja pikendada, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2392/86 artikli 4 lõike 4: a) esimeses lõigus asendatakse kuupäev "31. detsember 1996" kuupäevaga "31. detsember 1998"; b) viiendas lõigus asendatakse kuupäev "31. detsember 1996" kuupäevaga "31. detsember 1997". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuli 1996 Nõukogu nimel eesistuja H. Coveney [1] EÜT L 84, 27.3.1987, lk 1. Määrust on viimati muudetud määrusega (EÜ) nr 1592/96 (EÜT L 206, 16.8.1996, lk 31). [2] EÜT C 125, 27.4.1996, lk 50. [3] EÜT L 208, 31.7.1986, lk 1. Määrust on viimati muudetud määrusega (EÜ) nr 1549/95 (EÜT L 148, 30.6.1995, lk 37). --------------------------------------------------
Euroopa Liidu Teataja L 288 , 09/11/1996 Lk 0014 - 0014



Komisjoni määrus (EÜ) nr 2149/96, 8. november 1996, millega muudetakse määrust (EÜ) nr 716/96 veiselihaturu erakorraliste toetusmeetmete kasutuselevõtu kohta Ühendkuningriigis EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EÜ) nr 1997/96, [2] eriti selle artiklit 23, ning arvestades, et: komisjoni 19. aprilli 1996. aasta määrusega (EÜ) nr 716/96 [3] (viimati muudetud määrusega (EÜ) nr 1974/96 [4]) lubatakse tapmise ja hävitamise eesmärgil osta üle 30 kuu vanuseid loomi, keda on vähemalt kolme kuu jooksul peetud Ühendkuningriigi põllumajandusettevõtetes; kõnealuse tapmiskorra kohaldamisel saadud kogemusi silmas pidades tuleks pikendada ajavahemikku, mille jooksul tuleb loomi põllumajandusettevõtetes pidada; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 716/96 artikli 1 lõikes 1 asendatakse sõnad "kolm kuud" sõnadega "kuus kuud". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates selle avaldamisele järgnevast kolmandast esmaspäevast ostetud loomade suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. november 1996 Komisjoni nimel komisjoni liige Franz Fischler [1] EÜT L 148, 28.6.1968, lk 24. [2] EÜT L 267, 19.10.1996, lk 1. [3] EÜT L 99, 20.4.1996, lk 14. [4] EÜT L 262, 16.10.1996, lk 2. --------------------------------------------------